
CONSILIUL JUDEŢEAN
HOTĂRÂRE
privind aprobarea bugetului de venituri şi cheltuieli 

la S.C. „LDP Security” S.R.L. Bistriţa pe anul 2017 

şi estimările pe anii 2018-2019

Consiliul Judeţean Bistriţa-Năsăud, întrunit în şedinţă ordinară, în data de 31.08.2017, în prezenţa  a 29 consilieri judeţeni;
Având în vedere:

- expunerea de motive nr. IX/14471 din 25.08.2017 a Preşedintelui Consiliului Judeţean Bistriţa-Năsăud;

- raportul nr. II/14473 din 25.08.2017 al Direcţiei economice din cadrul Consiliului Judeţean Bistriţa-Năsăud; 

- adresa nr. 717 din 24.08.2017 a S.C. „LDP Security” S.R.L. Bistriţa, înregistrată la Consiliul Judeţean Bistriţa-Năsăud sub nr. II/14446 din 24.08.2017 însoţită de Nota de fundamentare a S.C. „LDP Security” S.R.L. Bistriţa;



- prevederile art. 59 din Legea nr. 6 din 16.02.2017 - Legea bugetului de stat pe anul 2017;
- prevederile art. 1, art. 4 şi art. 5 din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare;
- prevederile Ordinului ministrului finanţelor publice nr. 20/2016 privind aprobarea formatului şi structurii bugetului de venituri şi cheltuieli, precum şi a anexelor de fundamentare a acestuia, cu modificările şi completările ulterioare;
- prevederile Hotărârii Adunării Generale a Acționarilor din SC Lucrări Drumuri şi Poduri SA Bistrița nr. 1 din 20.12.2013 privind înfiinţarea S.C. „LDP Security” S.R.L. Bistriţa;
- prevederile Hotărârii Adunării Generale Ordinare a Acționarilor SC Lucrări Drumuri şi Poduri SA Bistrița nr. 1 din 24.08.2017 prin care s-a aprobat bugetul de venituri şi cheltuieli al S.C. „LDP Security” S.R.L. pe anul 2017; 

- raportul nr. IBa/14829 din 31.08.2017 al Comisiei economice;


- raportul nr. IBa/14831 din 31.08.2017 al Comisiei de urbanism.

În temeiul prevederilor art.91 alin.(1) lit.a), art.98 şi art.115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1 Se aprobă Bugetul de venituri şi cheltuieli al S.C.”LDP Security” S.R.L. Bistriţa, pe anul 2017 şi estimările pe anii 2018-2019, prevăzut în Anexa nr. 1, Detalierea indicatorilor economico-financiari prevăzuți în bugetul de venituri şi cheltuieli pe anul 2017 şi repartizarea pe trimestre a acestora, conform Anexei nr. 2, Gradul de realizare a veniturilor totale, prevăzut în Anexa nr. 3 şi Programul de investiții, dotări şi sursele de finanțare pe anul 2017, prevăzut în Anexa nr. 4. 
Art.2 Anexele nr. 1-4 fac parte integrantă din prezenta hotărâre.
Art.3 Prezenta hotărâre a fost adoptată cu un număr de 24 voturi ”pentru” și ”o abținere”. 
Art.4 Prezenta hotărâre se publică în Monitorul Oficial al judeţului Bistriţa-Năsăud.
Art.5 Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud și S.C. ”LDP Security” S.R.L. Bistriţa.
Art.6 Prezenta hotărâre se comunică de către Serviciul administraţie şi relaţii publice cu:

- Direcţia economică;

- S.C.”LDP Security” S.R.L. Bistriţa;
- Instituţia Prefectului - judeţul Bistriţa-Năsăud.
              PREŞEDINTE,                                          Contrasemnează:
       EMIL RADU MOLDOVAN                     p. SECRETARUL JUDEŢULUI


                                                                  DIRECTOR EXECUTIV,

